ДЕЧИЈА НЕДЕЉА – ШТА ЗНАЧИ БИТИ ПРАВИ ПРИЈАТЕЉ?

У оквиру Дечије недеље ученици виших разреда (VII и VIII) учествовали су у радионици из области филозофије за децу, коју је организовала библиотека „Вук Караџић“ из Ковина – огранак Делиблато, заједно са нашом библиотекарком Ларисом Микић.

Модератор ове радионице био је Никола Ачански, сертификовани водитељ радионица за младе из области филозофске праксе.

Наши ђаци су кроз разговор са Николом Ачанским долазили до важних закључака о томе шта значи поверење, међусобно поштовање и разумевање, шта је то што чини пријатељство посебним и како можемо бити прави пријатељи.









